Rebusfontein Biblioteek – WoordNoot
10 Oktober 2019 9 Oktober 2019 woordnoot
Na vele oorweging het ek besluit om my eie diagram saam te stel van hierdie familie. So Kameel, ek weet nie of ek dit reg het nie maar hier gaan ek!
Ons almal sit in die biblioteek waar ons hard probeer om orde te skep. Ons het mos nou almal gesien hoe ons eindproduk moet lyk met die biblioteek in die Scottish National Portrait Gallery. Maar dis nie so maklik nie. Ons almal is maar besig om boeke af te stof, te probeer orden en agter mekaar te kry. Vanoggend is die Towerinne so bietjie stil. Hierdie storie van Klara het almal aan die wonder. Ons het Lorenzo se croissants en koffie so geniet maar dis asof ons net moet weet wat gaan hier aan. Tannie Frannie sit met ‘n lysie van al die herstelwerk wat gedoen moet word. Broodina het mos ‘n plank stukkend getrap en die boekrakke het omgeval. Sy moet kyk of daar genoeg brood is om sekere te maak alles kan reggemaak word.
Toortsie neem die rak aan die linkerkant. Daar is heelwat resepteboeke in die rak gepak. Indian Curries. French Cuisine. Writehouse Cook Book. The Fannie Farmer recipe book. A Friend in the kitchen. Sy blaai die boeke so vinnig deur.
“Julle moet net sien watse bestanddele is daai tyd gebruik. Hierdie een resep se sous bevat ‘ one cup of butter and one cup of cream.’ Kan julle dink dat ons so geëeet het? Dis snaaks dat daar nie meer mense dood is aan hartaanvalle nie!”
Bondels lag net as sy die klomp boeke afstof en probeer terugpak maar Positief is vandag ondeund en sy krap als deurmekaar. Elkeen is maar besig met ‘n hopie.
“Scrapy….bring bietjie daai spieël hier! Daai een waar ons die mense in kon sien.” Toortsie is skielik baie opgewonde en Hester en Vliegie storm dadelik nader. Hulle ken Toortsie al goed en weet as sy iets beet het. Sy sit met ‘n ou handgeskryfde resepteboek voor haar en blaai dit stadig deur.
Dit lyk net soos ‘n ordinêre resepte boek van baie lank gelede. Toortsie swaai die spieël stadig oor die bladsy. Daar staan dit in Mrs Marks se eie handskrif.
Hierdie gereëlde huwelik tussen Josef en Sophia is ‘n onding. Sophia en Leonard is nou al vir jare verlief op mekaar. Maar Josef Senior is vasbeslote dat Josef met Sophia moet trou want haar bruidskat gaan Eden red. Josef is nie lief vir haar nie. Die hele huwelik gaan ‘n ramp wees. Ek sien swarigheid. Eden mag gered wees, maar hier gaan baie trane vloei.
“Julle ouens, Mrs Marks het ‘n joernaal gehou tussen die resepte! Hoe briljant!” Christa is skoon uitasem!
Kameel vat die boek en blaai verder deur daardeur. Mens kan sien waar daar aan die einde van die resep ‘n oop kol is. Sy swaai weer die spiëel oor die kol.
Vandat Charlotte hier aangekom het, is Josef in ‘n ander bui. Hy is vriendelik en hoflik. Sy houding is selfs teenoor Sophia anders. Maar ek weet dat hulle nooit sal kinders hê nie want hulle huwelik is net bolangs. Daar is geen sprake van intimiteit nie. Maar Charlotte laat Josef totaal anders optree. Hier kom ‘n ding
“O my vy,” sê Perdebytjjie. “Blaai nog, Toorts! Hier is nog leidrade tussen die resepte!”
Toorts blaai en Seegogga en Trommeltjies skree so gelyk! “Hier is nog ‘n inskrywing!”
Gisteraand het die drie kinders saam vergadering gehou. Hulle het gedink ek het net die laataand whiskey ingevat maar ek het by die deur gestaan en afluister. Isabella is vasberade dat die familie bymekaar bly. Leonard is ongelukkig maar Josef is tog te bly dat Isabella die baba vir hom wil gee. Leonard voel die baba moet aangeneem word want dit sal dalk ‘n klad op die familie se naam wees. Maar die baba is tog een van hulle? Ek weet Charlotte verwag. Wie is die pa? Leonard het tog net oë vir Sophia?
Toorstie gee vir VirgoC die boek. Sy blaai en dan vat sy die spieel.
“Gisteraand het ek die gesprek gehoor. Leonard en Josef het lelik baklei. Daar was ‘n harde slag. Later het ek gesien toe Mnr Hardy en sy seun Karel in die studeerkamer in is. Hulle het iets uitgedra. Ek is seker dis iemand. Maar ek weet nie wie nie, want vanoggend toe die son opkom is beide Joseph en Leonard weg.
Wel, ons weet nog nie wat het gebeur nie. Wie was in die nag weggedra? Wat het van Charlotte se baba geword? Una wil weet. Sy stel intens belang dat hierdie saak uitgeklaar moet word. Wie se geraamte het Broodina in die kelder gekry? Wel, Una sal maar verder moet vertel. Die situasie word net al hoe meer ingewikkeld. Gaan ons ooit die waarheid weet?
Hierdie is ‘n suiwer denkbeeldige blog en as jy wil weet wat Klara se geskiedenis is en hoe dit gaan eindig, skakel in op:
Previous Skotland Twee
Next Skotland drie
10 Oktober 2019 om 5:00 vm
Dis nou briljant, Woordnoot – ‘n dagboek binne-in ‘n kookboek! Resepte is hoeka toweragtige goed…
10 Oktober 2019 om 4:25 nm
Moet nooit n resepteboek onderskat nie!
10 Oktober 2019 om 5:14 vm
Sê ek ook. Mev Marks se dagboek tussen haar resepte!!! Ek het sommer hol kol op my maag terwyl ek lees. Welgedaan daar in Skotland 😊
10 Oktober 2019 om 4:26 nm
Kokke weet altyd alles!
10 Oktober 2019 om 5:44 vm
Ek het die heeltyd geweet mev Marks weet iets! Julle sal nie glo nie, maar my ouma het haar geken. Sy was nie regtig Engels nie, maar ‘n boeredogter uit Middelburg se wêreld wat met ‘n Engelsman getroud is en toe by hierdie mense beland het as huishoudster. Ouma het altyd van tannie Kokkie gepraat. Sy sê tannie Kokkie het die vreemdste stories gepraat.
10 Oktober 2019 om 6:10 vm
Jou ouma se naam is nie miskien Charlotte, Sophia… of Isabella nie? Vra maar net 😊
10 Oktober 2019 om 9:16 vm
Nee, nee, dis Engelse daai. Ouma Ellie
10 Oktober 2019 om 4:27 nm
Ek dink as jy daai towerspieel swaai sal jy sien daai naam kom daar uit!😂
10 Oktober 2019 om 4:40 nm
Van tannie Kokkie?
10 Oktober 2019 om 6:14 nm
10 Oktober 2019 om 6:33 vm
Al die pad uit Skotland uit! Fluister…het jou sus darem bietjie gehelp, of net morele ondersteuning gebied?🤗😘 Dankie vir die diagram, dit help baie.
10 Oktober 2019 om 9:09 vm
Unatjie skryf vrou skryf. Ek is nou baie nuuskierig wat nog hier gaan uitkom.
Kan jy sien hoe sukkel ek met die skoonmaakproses? 😊 Gaan eers ‘n blaaskans vat en bietjie in die tuin sit.
10 Oktober 2019 om 4:28 nm
Fluister….nee..die koei het my gelos om als alleen uit te pluis!!!
10 Oktober 2019 om 4:53 nm
Nogal die koei…!😂
10 Oktober 2019 om 6:57 vm
Woordnoot – getrou aan jou naam, skryf jy nou daar nootvas en helder uit die Skotse hooglande ons storie mooi in sy raam! Briljant, briljant! Ek hoop jy hoor die doedelsak applous! Mwah!
10 Oktober 2019 om 4:29 nm
Dankie liewe Vliegie!! Ek hoor elke doedelsak! Baie dankie!
10 Oktober 2019 om 7:39 vm
Gedoriewaar daar kry ons toe dagboek inskrywings tussen die resepte. Sjoe dit raak al spannender en spannender. Gn wonder Josef en Sophia het nie kinders gehad nie. Hul was dan tussen tafel en bed geskei, ha ha maar steeds in dieselfde huis. Sophie het beslis n klap van die windmeul weg!
10 Oktober 2019 om 4:30 nm
Daai haai polvaais het baie geraamtes in die kas!
10 Oktober 2019 om 9:22 nm
10 Oktober 2019 om 9:04 vm
Jou blog is nie op InLinkz nie. 😊
10 Oktober 2019 om 4:31 nm
Skuus Kameel maar ek sal Hester vra of sy kan hak. Ek het nie al die wagwoorde ens nie….
11 Oktober 2019 om 7:05 vm
Ek het hom gehaak!
11 Oktober 2019 om 8:12 nm
10 Oktober 2019 om 12:39 nm
Die misterie verdiep. En ek was toe reg – kietsie is kwaai geknyp in die donker skadukolle van hierdie huis. Nou kan ek nie wag om te hoor waar die baba is en wie die baba se pa is nie. Dankie vir die diagram Woordnoot.
10 Oktober 2019 om 1:26 nm
Ek is bly ek is nie al nuuskierige agie nie. Dit voel soos om ‘n series te kyk… mens wil weet wat gaan gebeur maar moet wag. 🙄 Ek doen noe goed daarmee nie.
10 Oktober 2019 om 1:29 nm
Tog – daar is altyd iets om na uit te sien.
10 Oktober 2019 om 4:33 nm
Dis n plesier…..en soos ek voorheen gesê het…ze plot zickens!!😂
Hester kan jy dalk die blog asb aanhaak? Ek het nie my password nie…my groen boekie lê in SA! Dankie hoor
Is vir jou gehaak
11 Oktober 2019 om 4:00 nm
Ek sien die skakel is reeds op InLinkz
11 Oktober 2019 om 8:15 nm
Dankie…Vliegie het gehak
11 Oktober 2019 om 5:43 vm
Oe lekker lees ek saam.
11 Oktober 2019 om 7:06 vm
Maak notas, aans is dit jou beurt! 😉
11 Oktober 2019 om 8:11 nm
11 Oktober 2019 om 1:33 nm
O genade hierdie is vir jou ñ komplot van perposionele probleme. Mrs Marks weet meer ss wat ons dink, sy is mos ń baie goeie luistervink. Skielik voel ek half jammer vir Sophia, om in so ñ liefdelose huwelik te wees moet aan haar menswees vreet.
11 Oktober 2019 om 8:13 nm
Jip maar Leonard is mos darem ook daar!
11 Oktober 2019 om 1:35 nm
Amper mis ek hierdie belangrike episode. Dankie Woordnoot, jy het heelwat vrae opgeklaar
11 Oktober 2019 om 8:14 nm
Is bly jy het dit gesien….
14 Oktober 2019 om 8:49 vm
Ek ook, daar is nou al weer 2 nuwe hoofstukke, met nuwe verwikkelinge, sukkel om by te bly
17 Oktober 2019 om 11:38 vm
Ek kom bietjie laat hier aan…besonders geskryf , met al die geheime in die resepteboek…fantastiese idee, Woordnoot!
21 Oktober 2019 om 12:39 nm
En ek antwoord jou nou eers laat…maar is vandag eers weer by ‘n rekenaar waar ek net lekker kan sit en opvang!